Scoozi pizza สาขาใหม่ล่าสุด ชั้นG The Bright พระราม2 เปิดวันแรก 17 ธ.ค. 58 ริมถนนพระราม2 (เลย Health Land มานิดเดียว สังเกตด้านหน้ามี Starbucks) 

ช่วงนี้ - 29 ก.พ. 59 มีส่วนลด 30% สำหรับพิซซ่าเฉพาะหน้าคาโบนาร่า ฮาวาย และซาลามี่

ตัวร้านส่วน indoor ค่อนข้างแคบ มีส่วน outdoor บริเวณข้างๆ ร้าน บริเวณส่วนหน้าร้านทำเป็นครัวเปิด

มาประเดิมเปิดร้านวันแรกเลย ร้านในโครงการยังเปิดแค่ไม่กี่ร้าน อยากลองกินร้านนี้มานานแล้ว แต่เพิ่งมีโอกาสมาลองสาขานี้

เมนูที่สั่ง
- Pan-Fried Salmon Salad 220++
ผักกรีนโอ๊ค เรดโอ๊ค ร็อกเก็ต และมะเขือเทศราชินี ราดน้ำสลัดใส แซลมอนชิ้นเล็ก 2 ชิ้นเล็กๆ สุกแข็งนิดๆ ปรุงรสเข้มข้น

- พิซซ่าคาโบนาร่า 345++ (ลดเหลือ 259++ งงว่าลดไปแค่ 25%)
มอซซาเรลล่าชีส เบคอน ไข่ และพาร์เมซานชีส แป้งบาง ไม่กรอบ โดยรวมรสชาติกลมกล่อมไปทางอ่อนๆ หน่อย

- พานาคอตต้าบลูเบอรี่ 125++
เด้งดึ๋งๆ มาตลอดทางก่อนวางบนโต๊ะ สั่งแบบไม่คาดหวัง แต่อร่อยใช้ได้เลย เนื้อไม่หนักดี

- น้ำเปล่า 20++

ราคามีบวกเพิ่มค่าบริการ 10% และภาษี 7%

บริการดี แต่ออกอาหารช้า โดยเฉพาะพิซซ่ารอนานมาก อาจเพราะเพิ่งเปิดวันแรก